வேறென்ன  எதிர்பார்ப்புகள் இருக்கமுடியும் ஒரு மென்பொருளிடமிருந்து ?.பகுப்பு:மென்பொருள் விடுதலை.நாம் பயன்படுத்தும் மென்பொருளின்  மூல  நிரல் கிடைத்தால் மட்டும் போதுமா?  வேறெதுவும் வேண்டாமா?  கட்டற்ற  மென்பொருளென்றால்  மூல நிரல் கிடைக்கப் பெறுவது மட்டும் தானா? .முதலான  அம்சம்  மூல நிரல்.  பொதுவாக மென்பொருளொன்று கட்டற்று இருக்க வேண்டுமாயின்  அது  நான்கு  நெறிகளுக்கு இணங்கி இருத்தல் வேண்டும். இந்நான்கு நெறிகளும் மென்நுகரும் யவருக்கும் இயல்பாகவே கிடைக்க வேண்டிய நான்கு சுதந்தரங்களைப் பற்றியது.  இந்த  நான்கு சுதந்தரங்களை  தன்னைப் பயன்படுத்தும்  எவருக்கும்  தரக்கூடிய மென்பொருள் கட்டற்ற மென்பொருள். .நமதாகிப் போன  ஒரு  பொருளிடமிருந்து நமது  எதிப்பார்ப்புகள் எத்தன்மையதாக இருக்கும்  என  சாதாரணமாக சிந்தித்தாலே  மென்பொருளொன்றின் மீதான நமது உரிமைகளும் புலப்பட்டுவிடும்.  .நமதாகிப்போன  ஒரு பொருளை   நமது  வரம்பிற்குட்பட்டு  எப்பொருட்டும்  எந்நோக்கத்திற்காகவும்  பயன்படுத்த  கூடிய உரிமம்  நமக்குள்ளது தானே!  இங்ஙனம் செய்வதை  நாம் யாரிடமிருந்து  வாங்கினோமோ அல்லது யார் அப்பொருளை உருவாக்கினாரோ அவரிடம்  சொல்லிவிட்டா  செய்வோம்? நிச்சயம் கிடையாது!